Diari Oficial de la Generalitat Valenciana


Sumari del DOGV 7573, del 17-07-2015 (2015/6318)

Notificació de la sentència dictada en el procediment ordinari 215/2014.
------------------------------------------------------------------------

### Dades del document

Número de DOGV
:   7573

Data del DOGV
:   17-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6318


Organisme emissor
:   Jutjat de Primera Instància Número 7 d'Alacant

Tipus de document
:   Edicte

Notificació de la sentència dictada en el procediment ordinari 215/2014. [2015/6318]  
En este procediment de juí ordinari número 215/2014, seguit a instàncies de Gas Natural Servicis SDG, SA, contra Luisa Cortes Moreno, s'ha dictat la sentència, que, literalment, és com seguix:  
  
«Dispositiva  
Estime la demanada interposada per la representació processal de Gas Natural Servicios SDG, SA, contra Luisa Cortes Moreno, i acorde:  
  
1. Declarar resolt el contracte de subministrament de gas entre les parts, respecte a la vivenda situada al carrer de l'Enginyer Canals, número 22, 2n, dreta, 03020 Alacant, i condemne la demandada a sotmetre's a esta declaració.  
2. Condemne la demandada a pagar a l'actora la suma de 5.304,02 euros, més interessos legals des de la data de la demanda.  
3. Condemne la demandada a pagar a l'actora la suma que resulte de la facturació compresa entre l'última factura FE74141711550419, d'1 de desembre de 2013 (document número 16 de la demanda), i la corresponent a la lectura que es faça en el moment de desconnectar i retirar el comptador, al preu de la tarifa vigent, més interessos legals, per determinar en l'execució de sentència.  
  
4. Establir l'obligació de la demandada, Luisa Cortes Moreno, de permetre i consentir l'entrada en el domicili situat al carrer de l'Enginyer Canals, número 22, 2n, dreta, d'Alacant, a l'agent judicial, el qual proveït del manament judicial, juntament amb empleats de l'actora, prendran la lectura del comptador de gas instal·lat en l'interior de la vivenda, del consum efectuat fins a la data, en què es porte a efecte el que s'ha ordenat, amb desconnexió i retirada del comptador, amb clausura de la instal·lació receptora i consegüent privació del consum.  
  
I a tot això s'afig la condemna en costes a la demandada.  
Impugnació: recurs d'apel·lació en el termini de 20 dies des de la notificació d'esta resolució, davant d'este tribunal.  
Informació sobre el depòsit per a recórrer  
De conformitat amb la disposició addicional 154 de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, s'ha de constituir un depòsit de 50 euros, que se li tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 8151 KN EEEE AA). S'ha d'indicar, en el «camp concepte», el codi «02 civil-apel·lació» i la data de la resolució recorreguda, amb el format dd/mm/aaaa. Si fa l'ingrés per mitjà d'una transferència bancària, després d'omplir el codi de compte corrent (CCC, 20dígits), ha d'indicar, en el camp «Concepte», el número del compte, el codi i la data en la forma exposada més amunt.  
  
En cap cas s'admetrà una consignació per cap import diferent de l'indicat. En el cas que calga fer altres pagaments en el mateix compte, cal efectuar un ingrés per cada concepte, fins i tot si pertanyen a altres recursos de la mateixa classe o d'una de diferent. Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms que en depenen.  
  
Així ho acorda i firma el jutge. En done fe.»  
  
I, com que la persona demandada, Luisa Cortes Moreno, es troba en parador desconegut, expedisc este edicte a fi que li valga de notificació en forma.  
  
Alacant, 17 d'abril de 2015.- La secretària judicial: Belén Sanz Díaz.